《尹铨部园林 其二》
明代·梁宪

复道行花外，红桥出绿阴。半空楼阁迥，长夏水烟深。

翠袖供禅喜，朱门识道心。几回文酒约，风雨亦招寻。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。